google/wiki40b huggingface dataset:
Μάχη των Τεμπών

Η Μάχη των Τεμπών ήταν μια ένοπλη σύρραξη που διεξήχθη με τα στρατεύματα της Αυστραλίας και της Νέας Ζηλανδίας κατά τη διάρκεια της Γερμανικής εισβολής στην Ελλάδα στις 18 Απριλίου 1941. Η μάχη διεξήχθη εν μέσω της προώθησης των γερμανικών δυνάμεων στην κεντρική Ελλάδα. Κατά τη διάρκεια της μάχης, οι Γερμανοί υπέστησαν βαριές απώλειες και αναγκάστηκαν να αποχωρήσουν από το φαράγγι, αλλά η στάση τους επέτρεψε στις συμμαχικές δυνάμεις να νικήσουν και στη συνέχεια να αντιπαρατεθούν στις Θερμοπύλες.
Στις 18 Απριλίου, η γερμανική 6η ορεινή Μεραρχία, με εντολή του στρατηγού Φέρντιναντ Ζέρνερ, ευθυγραμμίστηκε από την άλλη πλευρά του ποταμού Πηνειού. Ο ποταμός ήταν ευνοϊκός. Οι Γερμανοί είχαν ως στόχο τη Λάρισα.
Η επίθεση άρχισε λίγο μετά τις 7:00 π.μ. με επίθεση από τον Γόννο προς το 2/2ο τάγμα αργότερα, γύρω στο μεσημέρι, οι γερμανικές μονάδες υπό την ηγεσία του υπολοχαγού Χέρμαν Μπαλκ επιτέθηκαν στο 21ο Τάγμα της Νέας Ζηλανδίας. Ο Μπαλκ είχε προηγουμένως αποσύρει το 21ο μερικές μέρες νωρίτερα στον Πλαταμώνα, όπου είχε εκπλαγεί από την αιφνιδιαστική επανεμφάνιση των γερμανικών οχημάτων.
Το 21ο Τάγμα της Νέας Ζηλανδίας δεν μπόρεσε να συγκρατήσει τις μονάδες του Μπαλκ και σχεδόν ξεπέρασε, υποχωρώντας στους λόφους. Σε αυτό το σημείο, μερικά γερμανικά τεθωρακισμένα διέσχιζαν τον ποταμό Πηνειό, τον οποίο το 21ο τάγμα φρουρούσε. Το τάγμα 2/2 απέμεινε μόνη μονάδα στο πεδίο για να της μάχης. Γερμανικές μονάδες προσπάθησαν να διασχίσουν τον ποταμό, αλλά απέτυχαν. 
Μέχρι τις 6:45 μ.μ., οι δυνάμεις της Αυστραλίας και της Νέας Ζηλανδίας είχαν εξαντληθεί έντονα από τις γερμανικές επιθέσεις, αλλά κατάφεραν να τους συγκρατήσουν, επιτρέποντας στις βασικές δυνάμεις να ξεφύγουν από τη Λάρισα. Οι Αυστραλοί και οι Νεοζηλανδοί κινήθηκαν όλη τη νύχτα, με στοιχεία που αγωνίστηκαν για περαιτέρω καθυστέρηση των ενεργειών καθώς αποσύρθηκαν και την αυγή στις 19 Απριλίου κατέλαβαν μια νέα αμυντική θέση γύρω από τις Θερμοπύλες. Τα θύματα της 16ης Ταξιαρχίας κατά τη διάρκεια της μάχης ήταν περίπου 80 άτομα σκοτώθηκαν ή τραυματίστηκαν και 120 αιχμαλωτίστηκαν. Το 21ο Τάγμα της Νέας Ζηλανδίας είχε τέσσερις νεκρούς. Οι γερμανικές απώλειες ήταν περίπου 140 νεκροί και τραυματίες. Ως αποτέλεσμα της μάχης, το 2 / 2ο τάγμα διαλύθηκε σε μεγάλο βαθμό και δεν αγωνίστηκε ως πλήρης μονάδα ξανά μέχρι το τέλος.
Πρωτάθλημα Ε.Π.Σ. Μακεδονίας 1980-81

Το πρωτάθλημα της Ε.Π.Σ. Μακεδονίας περιόδου 1980-81 διεξήχθη με τη συμμετοχή συνολικά 174 ομάδων, εκ των οποίων 36 ομάδες έλαβαν μέρος στην Α΄ Κατηγορία (σε δύο ομίλους των 18 ομάδων έκαστος), 72 ομάδες στο πρωτάθλημα της Β΄ Κατηγορίας (σε έξι ομίλους των 12 ομάδων έκαστος) και 66 ομάδες στη Γ΄ Κατηγορία (σε 3 ομίλους των 10 και άλλους 3 ομίλους των 12 ομάδων).
Τους τίτλους των πρωταθλητών ομίλων στην Α΄ Κατηγορία κέρδισαν ο Παύλος Μελάς Σταυρούπολης (Α΄ όμιλος) και η ΑΕ Φοίνικα (Β΄ όμιλος). Και οι δυο αυτές ομάδες κέρδισαν την άνοδο στο Εθνικό Ερασιτεχνικό Πρωτάθλημα της περιόδου 1981-82.
Στους δυο ομίλους της Α΄ Κατηγορίας συμμετείχαν επίσης οι ομάδες: ΑΟ Καλλιθέας, Εθνικός Μετεώρων, Μελιτέας, Άτλας Μενεμένης, Ολυμπιακός Κυμίνων, Ιπποκράτης, Απόλλων Ζαγκλιβερίου, Αετός Διαβατών, Εθνικός Πυλαίας, Μακεδονικός Λητής, Ατρόμητος Πλαγιαρίου, ΑΕ Αμπελοκήπων, Ελευθεριακός, ΠΑΟ Διοικητηρίου, ΜΕΝΤ, Αναγέννηση Χαλκηδόνας, Θεσσαλονίκη, Μέγας Αλέξανδρος, ΠΟ Ξηροκρήνης, Ορφέας Ηλιούπολης, Όλυμπος Δενδροποτάμου, Νίκη Ευκαρπίας, Ερμής Λαγκαδά, Αχιλλέας Τριανδρίας, Αξιός Ανατολικού, Ακρόπολη, Ποσειδών Νέας Μηχανιώνας, Μαραθών, Ελπίς Τούμπας, ΑΟ Κρήνης, Ομόνοια Σίνδου, ΑΕ Πυλαίας, Θερμαϊκός.
Γιάαν Κίκας

Βιογραφία

Ο Κίκας γεννήθηκε το 1892 στο χωριό Κόικουλα της εσθονικής επαρχίας Βάλγκα που τότε αποτελούσε έδαφος της Ρωσικής Αυτοκρατορίας. Αρχικά ασχολήθηκε με την ποδηλασία, μεταπηδώντας στην άρση βαρών μόλις κατά το 1921 ως αθλητής πρώτα της Καϊτσελίιντου Βάλγκα και έπειτα της Κάλεβ Τάρτου. Το επόμενο έτος πραγματοποίησε την παρθενική του εμφάνιση σε διεθνή διοργάνωση, συμμετέχοντας στο Παγκόσμιο Πρωτάθλημα Άρσης Βαρών που διοργανώθηκε στις 29 - 30 Απριλίου στο Ταλίν της Εσθονίας (συμμετείχαν συνολικά 33 αθλητές από τέσσερις χώρες), χωρίς ωστόσο να καταφέρει να ανέβει στο βάθρο των νικητών καθώς κατετάγη τέταρτος στην κατηγορία των -75 κιλών. Το 1923 κέρδισε το ασημένιο μετάλλιο στο Βαλτικό Πρωτάθλημα και το 1924 έλαβε μέρος στους Ολυμπιακούς Αγώνες του Παρισιού όπου αγωνιζόμενος στα -75 κιλά κατέκτησε την τρίτη θέση και το χάλκινο μετάλλιο, σηκώνοντας συνολικά 450 κιλά σε πέντε αγωνιστικές κινήσεις, πραγματοποιώντας παράλληλα παγκόσμιο ρεκόρ στο επολέ-ζετέ. Την επόμενη χρονιά πανηγύρισε το μοναδικό εγχώριο τίτλο του στην ίδια κατηγορία και λίγο καιρό αργότερα αποσύρθηκε από την ενεργό δράση.
Αργότερα εγκαταστάθηκε στο Ταλίν και εργάστηκε στο ιδιόκτητο μεταλλουργείο του. Σκοτώθηκε στις 9 Μαρτίου του 1944 κατά τη διάρκεια του σφοδρού βομβαρδισμού του γερμανοκρατούμενου Ταλίν από τη σοβιετική αεροπορία, στα πλαίσια του Β΄ Παγκοσμίου Πολέμου.
Τσιγάρο

Γενικά

Η διαδικασία της ρουφηξιάς ή τζούρας (το τρίτζουρο) προκαλεί ρεύμα αέρα από το καιόμενο τμήμα του τσιγάρου kanei kalo se ola ta pragmata to taigaro einai kalo  (καύτρα) προς το στόμα και ακολούθως τους πνεύμονες του καπνιστή , ο οποίος στη συνέχεια εκπνέεται από τη μύτη ή το στόμα του ,  και έτσι η καύση προχωρά σταδιακά προς το άκρο από το οποίο το τσιγάρο κρατείται. Το τσιγάρο σιγά σιγά μετατρέπεται σε στάχτη, η οποία τινάζεται με τον αντίχειρα ή με το δείκτη του χεριού που το κρατάει σε σταχτοδοχείο ή στο κενό. Το κυριότερο προϊόν της καύσης είναι η πίσσα, αλλά έχει βρεθεί ότι στους πνεύμονες του καπνιστή μεταφέρονται εκτός από την πίσσα και άλλες 4.000 περίπου χημικές ενώσεις, τοξικές ή μη. Ο όρος τσιγάρο συνήθως αναφέρεται στα τσιγάρα που περιέχουν καπνό, αλλά μπορεί να χρησιμοποιηθεί ως αναφορά σε παρόμοια αντικείμενα καπνίσματος που περιέχουν και άλλα φυτά όπως το χασίς.
Εκτιμήσεις ειδικών επιστημόνων ανέφεραν στις αρχές του 2008 ότι νοσήματα που σχετίζονται με το κάπνισμα αποτελούν την αιτία θανάτου για 20.000 Έλληνες ετησίως.

Επιπτώσεις

Η νικοτίνη που περιέχει το τσιγάρο ενέχεται για την εμφάνιση πολλαπλών παθήσεων, που εμφανίζονται είτε στη στοματική κοιλότητα, είτε σε βλενογόνους άλλων εν τω βάθει οργάνων. Η δράση της είναι πολυσχιδής και εκτείνεται από αλλοιώσεις επιφανειακού χαρακτήρα, όπως λ.χ. η νικοτινική στοματίτιδα, έως την πρόκληση χρονίων καταστάσεων, όπως η χρόνια αποφρακτική πνευμονοπάθεια, αλλά, το χειρότερο, οδηγεί στην εμφάνιση κακοήθων όγκων, με κυριότερους τον καρκίνο του λάρυγγα και του πνεύμονα. Παράλληλα, ισχυρή είναι η έξη που δημιουργείται, πέραν δηλαδή του φαρμακευτικού εθισμού, αφού το κάπνισμα συνδέεται με καθημερινές δραστηριότητες, αλλά και αποκτά συμβολικό χαρακτήρα έχοντας πολλές φορές σχέση με τη συναισθηματική φόρτιση του ατόμου. 
Όλες οι στατιστικές αποδεικνύουν αφενός μεν τη διασύνδεση του καπνίσματος με τις κυριότερες από τις παθολογικές καταστάσεις που αναφέρθηκαν, αφετέρου δε την απαλλαγή από αυτές σε περίπτωση διακοπής του. Ένας χρόνιος καπνιστής έχει 20 φορές μεγαλύτερες πιθανότητες να προσβληθεί και να πεθάνει από καρκίνο του πνεύμονα, από έναν μη καπνιστή. Από την άλλη, έπειτα από διακοπή του καπνίσματος, οι πιθανότητες αυτές μειώνονται αισθητά, χρειάζεται όμως μεγάλο χρονικό διάστημα, έως ότου οι πνεύμονές του «καθαρίσουν» από τις εναποθέσεις μικροσωματιδίων και τις άλλες αλλοιώσεις που έχουν στο μεταξύ προκληθεί.
Η άλωσις των Ψαρών

Η άλωσις των Ψαρών είναι τρίπρακτη τραγωδία του Θεόδωρου Αλκαίου

Υπόθεση

Αρχικά συνεδριάζει το πολεμικό συμβούλιο των Ελλήνων και η άποψη να αντιμετωπιστεί ο εχθρός στη θάλασσα απορριπτεται και επικρατεί η άποψη των δημογερόντων να αποκρουστούν στην στεριά. Ο πρεσβευτής των Τούρκων που έρχεται με πρόταση συνθηκολόγησης αποδεικνύεται κατάσκοπος. Φτάνει ειδοποίηση για την άφιξη του τουρκικού στόλου και τα πλοία πρέπει να ετοιμαστούν στα Αντίψαρα.. Οι Τούρκοι όμως κάνουν επίθεση στον Ξηρόκαμπο το πιο αδύνατο σημείο της άμυνας του νησιού. Οι εκκλήσεις για βοήθεια φτάνουν μαζικά. Τελικά οι Τούρκοι εισβάλουν και τα γυναικόπαιδα πέφτουν μαζικά στη θάλασσα. Αν και η βοήθεια φτάνει τελικά,είναι πια αργά οι δημογέροντες είναι αποκλεισμένοι στο κάστρο. Τελικά οι πολιορκημένοι ανατινάσσονται για να μην συλληφθούν.

Πληροφορίες

Πρόκειται για μία σύντομη τριπρακτη τραγωδία (716 στίχοι) είναι δραματοποίηση του ποιήματος Τα Ψαρά με την ίδια έκταση. Όπως μας πληροφορεί ο ίδιος γράφτηκε μέσα στη ναυαρχίδα των Ψαριανών λίγο μετά την πτώση των Ψαρών. Τραγωδία και ποίημα έχουν άμεση λεκτική εξάρτηση.
Σώμα Δίωξης Οικονομικού Εγκλήματος

Εποπτεία

Δια του νέου φορολογικού νόμου αρ. 3943/2011 (ΦΕΚ Α΄ 66/31 Μαρτίου 2001) την εποπτεία,  καθοδήγηση και τον συντονισμό των ενεργειών του ΣΔΟΕ ασκουσε ο Εισαγγελέας οικονομικού εγκλήματος του οποίου η αρμοδιότητα επεκτείνεται σε όλη την ελληνική επικράτεια,
Στρατής Φιλιππότης

Βιογραφικά στοιχεία

Γεννήθηκε στις 17 Απριλίου του 1933 στον Πάνορμο Τήνου και ήταν γιος του Γεωργίου Φιλιππότη. Κατάγεται από τη γνωστή οικογένεια Φιλιππότη με παράδοση στη μαρμαρογλυπτική και είναι δισέγγονος του αδερφού του Δημήτριου Φιλιππότη. Εγκαταστάθηκε στην Αθήνα το 1945 και τέσσερα χρόνια αργότερα προσλήφθηκε στο "Βιβλιοπωλείο της Εστίας" του Κολλάρου.
Το 1978 ίδρυσε τις εκδόσεις "Φιλιππότη" με σήμα τον Ξυλοθραύστη και το 1992 τις εκδόσεις "Ερίννη". Έχει εκδώσει βιβλία αρκετών συγγραφέων και ιστορικών όπως οι Ευάγγελος Παπανούτσος, Γιάννης Καιροφύλας, Μάρω Βαμβουνάκη κ.α. ενώ η θεματολογία των περισσότερων βιβλίων των εκδόσεων του αφορά στην Τήνο και την Αθήνα. Επίσης έχει συγγράψει αρκετά βιβλία που σχετίζονται κυρίως με τα έργα του Φιλιππότη και την Αθήνα. Το 2004 τιμήθηκε με έπαινο για την προσπάθειά του να προβάλλει την πολιτιστική και κοινωνική ζωή του Αιγαίου και ιδίως της Τήνου από την Ακαδημία Αθηνών ενώ έχει τιμηθεί πολλάκις από διάφορους άλλους φορείς μεταξύ των οποίων από τον δικηγορικό σύλλογο Αθηνών, από την Πανελλήνια Ομοσπονδία Εκδοτών και Βιβλιοπωλών  κ.α. Στις 5 Μαΐου 2010 βραβεύθηκε από την Πανελλήνια Ομοσπονδία Εκδοτών και Βιβλιοπωλών (ΠΟΕΒ) για τη συμβολή του στη διάδοση του βιβλίου και του πολιτισμού, αρνήθηκε όμως να παραβρεθεί στην τελετή απονομής διαφωνώντας με την επιλογή των ομιλητών.
Στις βουλευτικές εκλογές του 2000 ήταν υποψήφιος με το ΚΚΕ στην Α΄ Αθηνών καθώς και στις δημοτικές εκλογές του 2006 με το ψηφοδέλτιο του Σπύρου Χαλβατζή (ΚΚΕ).
Απεβίωσε στην Αθήνα στις 7 Ιανουαρίου 2019. Είχε αποκτήσει δύο παιδιά: τον Γιώργη και τον Ανδρέα.
Όλεγκ Μπλαχίν

Καριέρα

Ο Όλεγκ Μπλαχίν γεννήθηκε στο Κίεβο. Έκανε τα πρώτα του ποδοσφαιρικά βήματα στις ακαδημίες της Ντιναμό Κιέβου. Με την ομάδα του Κιέβου υπέγραψε το πρώτο του επαγγελματικό συμβόλαιο το 1969 σε ηλικία 17 ετών. Στην ομάδα της Ντιναμό Κιέβου παρέμεινε για δεκαεννιά χρόνια έχοντας κατακτήσει ενδιάμεσα αρκετούς τίτλους τόσο σε εγχώριο όσο και σε διεθνές επίπεδο. Συνολικά, με την ομάδα του Κιέβου πραγματοποίησε 432 εμφανίσεις και κατάφερε να πετύχει και 211 γκολ.
Το 1988, έπειτα από μία σπουδαία καριέρα στο πρωτάθλημα της Σιοβιετικής Ένωσης, ο Όλεγκ Μπλαχίν αποφάσισε να ταξιδέψει στην Αυστρία για λογαριασμό της Βόρβαρτς Στέιρ, στην οποία αγωνίστηκε για ένα χρόνο. Κατά τη διάρκεια της παρουσίας του στην ομάδα της Αυστρίας πέτυχε εννιά γκολ σε σύνολο 41 εμφανίσεων.
Το καλοκαίρι του 1989, ο Όλεγκ Μπλαχίν πήρε μεταγραφή στον Άρη Λεμεσού. Στην ομάδα της Κύπρου παρέμεινε για ένα χρόνο πραγματοποιώντας 22 εμφανίσεις και πετυχαίνοντας και πέντε γκολ. Μετά το τέλος της αγωνιστικής περιόδου 1989-90, ο Όλεγκ Μπλαχίν αποφάσισε να κρεμάσει τα ποδοσφαιρικά του παπούτσια και να βάλει τέλος στην πλούσια και πολυετή καριέρα του.

Διεθνείς συμμετοχές

Ο Όλεγκ Μπλαχίν ήταν βασικό στέλεχος της Εθνικής ΕΣΣΔ για 16 ολόκληρα χρόνια και συγκεκριμένα από το 1972, μέχρι το 1988. Συνολικά, πραγματοποίησε με την ομάδα της ΕΣΣΔ 112 εμφανίσεις ενώ κατάφερε να πετύχει και 42 γκολ.
Ο Μπλαχίν αποτελεί τον πρώτο σκόρερ στην ιστορία της Εθνικής ΕΣΣΔ.

Προπονητική καριέρα

Μετά το τέλος της επαγγελματικής του καριέρας ως ποδοσφαιριστής, ο Μπλαχίν αποφάσισε να συνεχίσει να ασχολείται με το άθλημα αλλά από ένα άλλο πόστο και συγκεκριμένα αυτό του προπονητή. Από το 1990 και μέχρι το 2002, ο Μπλαχίν εργάστηκε ως προπονητής σε ομάδες της Ελλάδος και συγκεκριμένα στον Ολυμπιακό Πειραιώς, τον ΠΑΟΚ, τον Ιωνικό Νίκαιας και την ΑΕΚ.
Έχει διατελέσει δύο φορές προπονητής της Εθνική ομάδας ποδοσφαίρου της Ουκρανίας (2003-07, 2011-12). Άλλες ομάδες στις οποίες έχει εργαστεί ως προπονητής είναι η ρωσική ΦΚ Μόσχας και η ουκρανική Ντιναμό Κιέβου.
990 Γιέρκς

Φυσικά χαρακτηριστικά

Η μέση διάμετρος του Γιέρκς εκτιμάται σε 18,46 χιλιόμετρα. O φασματικός τύπος του είναι άγνωστος, ενώ το άλβεδό του είναι 0,130. Είναι άγνωστο αν και με ποια περίοδο περιστρέφεται ο Γιέρκς γύρω από τον εαυτό του.
Σημαία του Ιράν

Η σύγχρονη σημαία του Ιράν καθιερώθηκε στις 29 Ιουλίου του 1980 και αντανακλά τις αλλαγές που επέφερε η Ισλαμική Επανάσταση στη χώρα. Αποτελείται από τρεις οριζόντιες λωρίδες χρώματος πράσινου, άσπρου και κόκκινου, συμβόλων του Ισλάμ, της ειρήνης και του θάρρους αντίστοιχα. Στο κέντρο της λευκής λωρίδας βρίσκεται το γεωμετρικό και συμμετρικό σύμβολο που σχηματίζει τη λέξη "Αλλάχ". Αυτό σχηματίζεται από τέσσερις ημισελήνους και ένα σπαθί. Το σύμβολο εγκρίθηκε επίσημα από τον Αγιατολλάχ Χομεϊνί, στις 9 Μαΐου του 1980. Πρόκειται για το ☫. Σε μια ακόμα αλλαγή, προστέθηκαν οι λέξεις Allahu Akbar (Αλά-ου Άκμπαρ = Ο Θεός είναι μεγάλος).
Στις 3 Δεκεμβρίου του 1979 η χώρα απέκτησε νέο Σύνταγμα που αναθεωρήθηκε το 1989.
Δολοφονία Πέτρου-Σταμούλη

Η Δολοφονία Πέτρου-Σταμούλη ήταν η τρίτη δολοφονική ενέργεια που πραγματοποίησε η τρομοκρατική οργάνωση 17 Νοέμβρη και έγινε σε βάρος του υποδιοικητή των ΜΑΤ Παντελή Πέτρου και του οδηγού του Σωτήρη Σταμούλη, στις 16 Ιανουαρίου 1980.

Τα γεγονότα

Στις 16 Ιανουαρίου 1980 στις 20:30 στην οδό Στίλπωνος στο Παγκράτι δολοφονούνται ο Παντελής Πέτρου, υποδιοικητής των ΜΑΤ και ο Σωτήρης Σταμούλης οδηγός του πρώτου. Η αστυνομία που κλήθηκε βρήκε στο χώρο δέκα κάλυκες από δύο σαρανταπεντάρια και τους δύο νεκρούς αστυνομικούς. Η τρομοκρατική οργάνωση το ίδιο βράδυ πέταξε προκηρύξεις στο χώρο του Πανεπιστημίου και στην περιοχή του Παλαιού Φαλήρου.
Στη δολοφονία χρησιμοποιήθηκε το 45άρι colt πιστόλι που θα αποτελούσε στη συνέχεια τη φονική σφραγίδα της οργάνωσης.

Η ενέργεια για την 17 Νοέμβρη

Η επιλογή του στόχου που δεν συνδεόταν με τη δικτατορία και την τιμωρία όσων σχετίζονταν με την Επταετία, δικαιολογείτο από το ότι συνδέονταν με το νεοϊδρυθέν επίλεκτο σώμα της Ελληνικής Αστυνομίας, την ΄΄κύρια δύναμη τρομοκράτησης του λαού΄΄, δηλαδή αφορούσε τον θεσμικό της ρόλο.

Τα επακόλουθα

Οι Ελληνικές αρχές κινητοποιήθηκαν άμεσα, θεωρώντας πως στην ενέργεια αυτή είχαν συνεργαστεί εκτελεστές από το εξωτερικό, για αυτό δόθηκε η εντολή να κλείσουν τα σύνορα και κινητοποιήθηκε σε αυτά και ο στρατός. Επίσης προσήχθησαν στην Ασφάλεια αριστεροί και αναρχικοί μεταξύ των οποίων ο δημοσιογράφος Γιώργος Βότσης, η σύντροφός του Νανά Νταουντάκη, η Χριστίνα Σταματοπούλου, σύζυγος του Γιώργου Καραμπελιά.

Η στάση του τύπου

Ο φιλοκυβερνητικός τύπος αναπαρήγαγε την θέση του Υπουργού Δημόσιας Τάξης Αναστάσιου Μπάλκου πως επρόκειτο για κομμουνιστές ή αναρχικούς, ενώ οι αριστερές και κεντρώες εφημερίδες μίλησαν για προβοκάτσια.

Η σημασία της ενέργειας για την υπόσταση της 17ης Νοέμβρη

Με τη δολοφονία αυτή πλέον η πιθανότητα ύπαρξης της τρομοκρατικής οργάνωσης 17 Νόεμβρη ήταν πλέον ένα πολύ σοβαρό ενδεχόμενο και μάλιστα της αυτόνομης δράσης της και όχι ως κάτι ετεροκατευθυνόμενο από κάποια αόρατη αρχή ή υπηρεσία.
Ανγκουίλα

Διακυβέρνηση

Η Ανγκουίλα αποτελεί υπερπόντιο έδαφος του Ηνωμένου Βασιλείου. Το Σύνταγμα (Anguilla Constitutional Order) τέθηκε σε ισχύ την 1η Απριλίου του 1982 και αναθεωρήθηκε το 1990. Αρχηγός Κράτους είναι η βασίλισσα Ελισάβετ Β', η οποία εκπροσωπείται από τον Κυβερνήτη. Τον Αύγουστο του 2017 στο αξίωμα αυτό ανέλαβε ο Τιμ Φόι. Από το 2015 επικεφαλής υπουργός (μετονομάστηκε σε πρωθυπουργό (Premier) τον Μάιο του 2019) είναι ο Βίκτορ Μπανκς. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.

Δημογραφία

Ο συνολικός πληθυσμός ξεπερνά τους 14.000 κατοίκους και το 100% ζει στις πόλεις. Περισσότερο από το 90% του συνολικού πληθυσμού είναι μαύροι και υπάρχουν επίσης μουλάτο (4,6%), λευκοί (3,7%) και άλλες φυλές 1,5% (σύμφωνα με απογραφή του 2001). Επίσημη γλώσσα είναι η αγγλική ενώ από άποψη θρησκείας οι κάτοικοι είναι κυρίως Αγγλικανοί, Προτεστάντες και  Μεθοδιστές. Ποσοστό 7% είναι Ρωμαιοκαθολικοί. Επίσης, υπάρχουν 74 Μάρτυρες του Ιεχωβά. Το προσδόκιμο ζωής στο σύνολο του πληθυσμού ήταν σύμφωνα με εκτιμήσεις του 2015 τα 81,31 χρόνια (78,71 χρόνια οι άνδρες και 83,98 οι γυναίκες).
Διηπειρωτικό Κύπελλο (ποδόσφαιρο)

Ιστορία

Το Διηπειρωτικό Κύπελλο δημιουργήθηκε το 1960 από μια ιδέα του Γάλλου Ανρί Ντελονέ, ώστε να αναδεικνύεται κάθε χρόνο η κορυφαία ομάδα στον κόσμο. Με δεδομένο ότι την εποχή εκείνη μόνο η Ευρώπη και η Νότια Αμερική είχαν αξιόλογα ποδοσφαιρικά σωματεία, ορίστηκε να το διεκδικούν οι κατ’ έτος νικήτριες ομάδες του Κυπέλλου Πρωταθλητριών Ευρώπης  και του Κόπα Λιμπερταδόρες της Νότιας Αμερικής.
Αρχικά, η διοργάνωση δεν έτυχε καθολικής αποδοχής, κυρίως από τις ευρωπαϊκές ομάδες, με αποτέλεσμα δυο φορές (1975 και 1978) ο τελικός να ματαιωθεί. Επίσης, σε πέντε τελικούς (1971, 1973, 1974, 1977, 1979) συμμετείχε η φιναλίστ του Κυπέλλου Πρωταθλητριών Ευρώπης, έπειτα από άρνηση της κατόχου του Κυπέλλου να συμμετάσχει. Το ίδιο συνέβη το 1993, λόγω τιμωρίας της πρωταθλήτριας Ευρώπης Ολιμπίκ Μαρσέιγ.
Ως το 1979 ο τελικός διεξαγόταν σε δυο παιχνίδια στις έδρες των δύο φιναλίστ με εξαίρεση το 1973. Ως το 1968 ο νικητής αναδεικνυόταν από τις νίκες ανεξάρτητα από τα γκολ, γι’ αυτό τέσσερις φορές (1961, 1963, 1964 και 1967) χρειάστηκε και τρίτος αγώνας για την ανάδειξη του κυπελλούχου. Από το 1969 σε περίπτωση ισοβαθμίας καθιερώθηκε ο υπολογισμός των γκολ.
Τη δεκαετία του ’70 ο θεσμός αντιμετώπισε κρίση, λόγω της άρνησης πολλών ευρωπαϊκών ομάδων να συμμετέχουν. Έτσι από το 1980 καθιερώθηκε να διεξάγεται ένας τελικός το Δεκέμβριο στο Τόκιο της Ιαπωνίας και το κύπελλο αποκαλείται Toyota European South American Cup, αφού ως χορηγός ανέλαβε η ομώνυμη αυτοκινητοβιομηχανία. Από το 2001 ο τελικός διεξάγεται στο Στάδιο της Γιοκοχάμα.
Το 2005 το Διηπειρωτικό Κύπελλο αντικαταστάθηκε από το Παγκόσμιο Κύπελλο Συλλόγων, το οποίο διεξάγεται υπό την αιγίδα της FIFA πάλι στην Ιαπωνία. Η ΦΙΦΑ είχε προσπαθήσει να κάνει μια ανάλογη διοργάνωση και το 2000 αλλά δεν βρήκε αποδοχή και η προσπάθεια δεν είχε συνέχεια.
Στο Παγκόσμιο Κύπελλο Συλλόγων συμμετέχουν σε έναν πρώτο γύρο οι πρωταθλήτριες ομάδες των υπόλοιπων τεσσάρων ηπείρων (Ασίας, Αφρικής, Βόρ. Αμερικής και Ωκεανίας). Οι νικήτριες αντιμετωπίζουν στους ημιτελικούς τις εκπροσώπους της Ευρώπης και της Νότ. Αμερικής.
Πολυνίκης του θεσμού είναι έξι ομάδες από 3 κατακτήσεις η καθεμία: η Πενιαρόλ και η Νασιονάλ από την Ουρουγουάη, η Ρεάλ Μαδρίτης (Ισπανία), η Μίλαν (Ιταλία), η Μπόκα Τζούνιορς (Αργεντινή) και η Σάο Πάολο (Βραζιλία). Συνολικά το κύπελλο έχουν κατακτήσει 27 διαφορετικές ομάδες από 11 χώρες. Περισσότερες νίκες έχουν οι ομάδες της Αργεντινής: 6 φορές. Στις ομάδες υπολογίζεται και η Κορίνθιανς που κατέκτησε το Α΄ Παγκόσμιο Κύπελλο Συλλόγων της ΦΙΦΑ, που διεξήχθη του 2000 πριν ακόμα καταργηθεί το διηπειρωτικό.
Από τα 45 (ή 46 με του 2000) κύπελλα, τα 24 έχουν κατακτήσει ομάδες της Ν. Αμερικής (25 με εκείνο της Κορίνθιανς) και τα 22 ευρωπαϊκές.
Μπορίς Γκριζλόφ

Βιογραφία

Ο Μπορίς Γκριζλόφ γεννήθηκε στις 15 Δεκεμβρίου του 1950, στο Βλαδιβοστόκ, αλλά μεγάλωσε στον Λένινγκραντ. Αποφοίτησε από το Ηλεκτρικό Ίδρυμα Επικοινωνιών του Λένινγκραντ και το 1973 εργάστηκε ως μηχανικός ραδιοφώνου. Από το 1977 μέχρι το 1996 από απλός μηχανικός έγινε Διευθυντής Τμήματος στο εργοστάσιο Элeктрoнприбoр (Ελεκτρονπριμπόρ). Πριν το 1999, δεν ήταν δημόσιο πρόσωπο. Τον Οκτώβριο του 1999, έγινε επικεφαλής του υποκαταστήματος του κόμματος Ενωτικό Κόμμα της Ρωσίας στην Αγία Πετρούπολη και τον Δεκέμβριο του ίδιου χρόνου, έγινε βουλευτής στην Κρατική Δούμα ως βουλευτής του κόμματος "Ενωτικό Κόμμα της Ρωσίας". Τον Ιανουάριο του 2000 εξελέγη πρόεδρος της παράταξης του "Ενωτικού Κόμματος της Ρωσίας" στην Κρατική Δούμα.

Πολιτική καριέρα

Τον Μάρτιο του 2001, διορίστηκε ως επικεφαλής της Αστυνομίας μετά έγινε Υπουργός Εσωτερικών. Σε αυτή την θέση ο Μπορίς Γκριζλόφ διακήρυξε ότι η καταπολέμηση της τρομοκρατίας και της διαφθοράς ήταν οι προτεραιότητες του. Είναι υπευθύνως για την περιβόητη έρευνα σχετικά με τους διεφθαρμένους αστυνομικούς. Οι πολιτικοί κριτικοί τον κατηγόρησαν ότι χρησιμοποίησε την έρευνα αυτή για να αποκτήσει μεγαλύτερη δημοτικότητα πριν από τις βουλευτικές εκλογές του 2003. Ο Μπορίς Γκριζλόφ είναι θερμός υποστηρικτής της πολιτικής του Κρεμλίνου στην Τσετσενία και έγινε σύμμαχος του Προέδρου της Ρωσίας. Τον Αύγουστο του 2001, ο Μπορίς Γκριζλόφ ισχυρίστηκε ότι πάνω από 100 βιομηχανικές επιχειρήσεις στην Αγία Πετρούπολη, συμπεριλαμβανομένης και της Εταιρίας Καυσίμων Πετρούπολης, τον κυριότερο φορέα λιανικής πώλησης στην Αγία Πετρούπολη, καθώς και τους 4 κυριότερους θαλάσσιους λιμένες στην βορειοδυτική Ρωσία, στην Αγία Πετρούπολη, στο Καλίνινγκραντ, στο Αρχάγγελσκ και στο Μούρμανσκ ότι ελέγχονται από την τρομοκρατική συμμορία Ταμπόβ. Το Μάιο του 2004, έστειλε μια ειδική ομάδα για να ερευνήσει τις καταγγελίες διαφθοράς στην αγορά βενζίνης στην Αγία Πετρούπολη. Ωστόσο η έρευνα δεν είχε σοβαρές επιπτώσεις.

Ομιλητής της Κρατικής Δούμας

Μέσα σε ένα χρόνο επέστρεψε στην κομματική πολιτική και τον Νοέμβριο του 2002 έγινε επικεφαλής του κόμματος "Ενωμένη Ρωσία". Τον Δεκέμβριο του 2003, ο Μπορίς Γκριζλόφ εξελέγη ως Ομιλητής της Ρωσικής Δούμας.

Σκάνδαλα

Ως επικεφαλής της "Ενωμένης Ρωσίας" έχει συχνά κατηγορηθεί για αντίθετη πολιτική της γραφειοκρατίας και της αναποτελεσματικής κυβέρνησης και για σιωπηρή υποστήριξη του νυν πρωθυπουργού της Ρωσίας, Βλαντιμίρ Πούτιν. Το 2007, το κόμμα προχώρησε σε κάποιες παραχωρήσεις σε λαϊκά αιτήματα. Το 2007, είχε χαρακτηρίσει το κόμμα Ενωμένη Ρωσία ως συντηρητικό.
Ζουαντομπέ (Επαρχία Σοζάκ)

Γεωγραφική θέση

Η γεωγραφική θέση είναι στο βόρειο τμήμα της περιφέρειας, και απέχει αρκετά χιλιόμετρα από το Σολακκοργκάν, και οδικά συνδέεται με αυτό καθώς και με την γειτονική περιφέρεια Ζαμπίλ.
Φραντίκε ντε Μενέζες

Ανέλιξη στην προεδρία

Γεννήθηκε στις 21 Μαρτίου του 1942 στο νησί Σάο Τομέ και σπούδασε Ψυχολογία στο Βέλγιο. Επιτυχημένος επιχειρηματίας της βιομηχανίας κακάο, έγινε Υπουργός Εξωτερικών από το 1986 ως το 1987 και εξελέγη Πρόεδρος στις 29 Ιουλίου του 2001 με 55,2% των ψήφων, έναντι περί 40% για τον πρώην Πρόεδρο Μιγκέλ Τροβοάντα.

Ανατροπή σε πραξικόπημα

Ορκίστηκε Πρόεδρος στις 3 Σεπτεμβρίου 2001. Η πορτογαλική του υπηκοότητα ανακλήθηκε λίγο πριν θέσει υποψηφιότητα σε εκείνες τις εκλογές. Ενώ βρισκόταν στη Νιγηρία, ανατράπηκε σε στρατιωτικό πραξικόπημα από το Φερνάντο Περέιρα, στις 16 Ιουλίου του 2003. Ωστόσο, στις 23 Ιουλίου 2003, έπειτα από διαπραγματεύσεις, αποκαταστάθηκε στην προεδρία. Τον διαδέχθηκε το 1987 στο Υπουργείο Εξωτερικών της χώρας ο Γκιλιέρμε Ποσέρ ντα Κόστα.

Επανεκλογή

O ντε Μενέζες επανεξελέγη με το κόμμα του (Δύναμη για την Αλλαγή-Δημοκρατικό Κίνημα-Φιλελεύθερο Κόμμα) στις προεδρικές εκλογές της 30 Ιουλίου 2006, με ποσοστό 60,5% έναντι 38,8% για τον υποψήφιο της «Ανεξάρτητης Δημοκρατικής Δράσης», Πατρίς Τροβοάντα, γιο του πρώην Προέδρου Μιγκέλ Τροβοάντα. Ένας ακόμα υποψήφιος, ο Νίλο Γκιμαράες περιορίστηκε στο 0,5%.

Απόπειρες ανατροπής

Οι απόπειρες ανατροπής της κυβέρνησης συνεχίστηκαν και τα επόμενα χρόνια. Η θεωρούμενη ως αποτυχημένη απόπειρα που έγινε τον Απρίλιο του 2007, για την οποία η κυβέρνηση κατηγόρησε την επίλεκτη δύναμη της αστυνομίας "Νίντζα", η οποία υποστηρίζεται από το MLSTP, δεν ήταν η τελευταία. Στις 12 Φεβρουαρίου του 2009 η κυβέρνηση ανακοίνωσε την αποτροπή μιας ακόμη απόπειρας ανατροπής του προέδρου. Συνελήφθη ένας Νοτιοαφρικανός πολίτης μαζί με άλλα 33 άτομα και κατασχέθηκαν όπλα. Ο οπλισμός βρέθηκε στην οικία του Αρλέσιο Κόστα, προέδρου του Χριστιανικού Δημοκρατικού Μετώπου, αντιπολιτευόμενου κόμματος.
Κοινότητα Χουμνικού

Η κοινότητα Χουμνικού ήταν κοινότητα του νομού Σερρών. Λειτούργησε μέχρι το 1998 οπότε καταργήθηκε με την εφαρμογή του σχεδίου Καποδίστριας και εντάχθηκε στον Δήμος Αχινού. Περιλάμβανε και τον οικισμό Λαγκάδι
Συστάθηκε το 1920 αρχικά με την ονομασία Κοινότητα Χούμκων. Στη συνέχεια μετονομάστηκε σε κοινότητα Χουμνικού. Για ένα μικρό διάστημα την περίοδο 1941-42 εντάχθηκε στον νομό Θεσσαλονίκης αλλά στη συνέχεια επανήλθε στον νομό Σερρών. Διατηρήθηκε αμετάβλητη μέχρι το 1998 οπότε καταργήθηκε